Seksiya stoli - 1-mavzu: «Restoran biznesi»fanining maqsadi va vazifalari Reja

|
1-mavzu: «Restoran biznesi»fanining maqsadi va vazifalari Reja
|
bet | 59/121 | Sana | 16.12.2023 | Hajmi | 3,44 Mb. | | #120026 |
Bog'liq 1-mavzu «Restoran biznesi»fanining maqsadi va vazifalari RejaSeksiya stoli ziravorlar, oshxona idish-tovoqlar va anjomlari, elektr anjomlarini saqlash uchun mo‘ljallanadi. Stol ustiga javonli peshtaxta o‘rnatiladi. Pastki tomoniga har xil narsalar solish uchun beshta quti o‘rnatiladi. Oshxona anjomlari stol ichidagi uchta harakatlanuvchi qutilarda saqlanadi. Qutilar tagida yordamchi javonlar bo‘ladi, pastda o‘ng tomondagi maxsus joyda taxtakachlar turadi.
Tayyor taomlar va sexdagi gazaklarni tarqatish uchun modul seksiya peshtaxtasi o‘rnatilishi mumkin. Ovqatlantirish korxonalarida shirin taomlardan bir qanchasi, kompot, ho‘l mevalar va meva konservalari, muzqaymoq, shuningdek, sut kokteyli va boshqalar sotiladi. Bularni tayyorlashda maxsus asbob-moslamalar kerak bo‘lali, u siqib sharbat chiqaruvchi asbob, lotoklar, pichoq-kurakchalar, taomlarni soladigan buyumlar, qisib oladigan maxsus moslamalardan iborat. Shirin taomlar tayyorlaydigan oshpazning ish o‘rnida vanna, sovutadigan shkaf bilan ishlab chiqarish stoli, tarozi, turli idishlar, mevalarni tozalaydigan maxsus anjomlar bo‘lishi kerak. Limonli va boshqa ichim-liklar, kompotlar qozonlarda tayyorlanadi, so‘ng salqin sexga o‘tkaziladi. Bu yerda hissalarga ajratiladi va stakanlarga qo‘yiladi.
Yirik korxonalarda quruq va suyuq aralashmalardan muzqaymoqlar tayyorlanadi. Kichik tashkilotlarda muzqaymoqlar kombinatlardan olib kelinadi. Ular past haroratli seksiyalarda saqlanadi, maxsus idishlarda tarqatiladi.
Shirin taomlar oldinroq tayyorlansa, mijozlar ko‘p keladigan soatlarda shoshilib qolmaslik uchun sharbatlar stakanlarga qo‘yiladi, konserva bankalari oldindan ochib qo‘yiladi h.k.
Zahiradagi mahsulotlar stol-seksiyasida yoki sovutkichlarda saqlanadi. Salqin sexda jiddiy e’tibor shirin taomlarni realizatsiya qilish muddatiga, shuningdek sanitariya-gigiyena qoidalariga rioya qilishga qaratiladi, chunki bu yerda saqlanayotgan mahsulotlar mikroorganizmlar tarqalishi, jonlanishiga sabab bo‘lishi mumkin. Xom va pishirilgan sabzavot, go‘sht, baliq mahsulotlariga juda ehtiyot bo‘lish kerak. Bu quyidagi jarayonlarda yaqqol seziladi:
xom yoki pishirilgan sabzavotlar to‘g‘ralishida;
salat qismlarini, vinegretlarni aralashtirilganda;
qaymoqqa boshqa narsalar qo‘shilganda;
sovuq taomlar, gazak, sovuq suyuq taomlar, shirin taom va sovuq ichimliklarni hissalarga bo‘linganda.
Non, yog‘, gastronom mahsulotlarini kesishda elektr non kesgich, pishloq, kolbasa va boshqalarni kesadigan mashinalardan foydalaniladi. Bu mashinalar stol ustida bo‘ladi. Uncha katta bo‘lmagan ovqatlantirish korxonalarida non pichoqlar bilan kesiladi, tarqatilishiga 30-40 daqiqa qolganda tayyorlanadi va sovutgich shkaflarda saqlanadi.
Salqin sex ishiga brigadir rahbarlik qiladi. U taomlar tarqatishni tashkil qiladi, taom sifatini nazorat ostiga oladi. V-VI darajali oshpazlar ancha murakkab buyurtma va banket taomlarini tayyorlaydi. IV- darajali oshpazlar kartoshka, sabzavotlar pishiradi, sovuq taomlar uchun go‘sht va baliqdan chala tayyor mahsulotlar tayyorlaydi.
|
| |